钦定古今图书集成/理学汇编/文学典/第010卷 > 杨慎丹铅总录 > 《半山文妙》
## 钦定古今图书集成/理学汇编/文学典/第010卷 > 杨慎丹铅总录 > 《半山文妙》

王半山之文，愈短愈妙，如《书刺客传》后云：“曹沫将而
亡人之城，又劫天下盟主，管仲因勿背以市信”，一时
可也。余独怪智伯国士，豫让岂顾不用其策耶？让诚
国士，曾不能逆策三晋，救伯之亡，一死区区，尚足校
哉？其亦不欺其意者也。聂政售于严仲子，荆轲豢于
燕太子丹，此两人者，污隐困约之时，自贵其身，不妄
愿知，亦曰“有待焉。”彼挟道德以待世者何如哉？味此
文，何让《史记》乎？与读《孟尝君传》同关纽矣。